  Анжелика Тихонова корреспондент 29-тӥ инвожое элькун Гербер шулдыръяськонлэн нуназе ужрадъёсыз бере Эгра каргуртысь «Эгра» этнопаркын «Шундэктон» ортчоз. Со сярысь ужрадэз радъясь «Шунды» огазеяськонлэн «ВКонтакте» мерлыко вотэсысь огиназ ивортэмын. 18 часысен егитъёсты тодмо удмурт кырӟасьёс Алексей Пикулев, Богдан Анфиногенов, Ольга Ипатова, Ксения Ахметханова, кырӟанъя «Инвис» ансамбль, творчествоя «Style FM» студия но мукет егит кырӟасьёс шулдыртозы. Ужрадлэн нимысьтыз куноосыз – Эстониысь «GRUPPA-R» коллектив но Удмуртиысь «Bobolenin» рок-группа Озьы ик пӧртэм вожвылъяськонъёс радъялозы. Валтӥсь кузьым – велосипед. Нош 22 часын Эгра вадьсын праздник понна фейерверк пуштытъялозы. 22 час 10 минутэ Урам киноя фестивалез усьтозы. Тодэ вайытом, туэ элькун Гербер Эгра ёросысь Нюнягурт вӧзын ортчоз. Пусъём, Ижкарын Гербер шулдыръяськон 12-тӥ инвожое радъяськиз.  Тегъёс: Эгра егитъёс Удмуртия Гербер Шунды  